
REFERAT DE APROBARE 
La Proiectul de Hotărâre privind nominalizarea reprezentanților Consiliului Local al comunei Liebling în comisia pentru evaluarea secretarului general al comunei Liebling
Prezentul referat de aprobare este elaborat în conformitate cu prevederile art. 6 alin. (3) și art. 30 alin.(1) lit.c) și alin.(2) din Legea nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare al proiectului de hotărâre privind evaluarea performanțelor profesionale individuale ale Secretarului Comunei Liebling pentru perioada 01.01.2022-31.12.2022. 
În conformitate cu prevederile art. 485 alin. 5) și 10) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, coroborate cu prevederile art. 11 alin. 4) lit. ’’e’’și alin. 6 din Anexa nr. 6 la Ordonanța de Urgență a Guvernului nr. 57/2019 privind Codul Administrativ: 
 	1. Evaluarea performanțelor profesionale individuale ale secretarului general al unității administrative-teritoriale se realizează de către o comisie de evaluare formată din primar și 2 consilieri locali desemnați în acest scop, cu majoritatea simplă, prin hotărâre a consiliului local. 
2. Procesul de evaluare a performanțelor profesionale individuale ale funcționarilor publici, precum și de evaluarea activității funcționarilor publici debutanți se desfășoară cu respectarea metodologiei de evaluare a performanțelor individuale ale funcțiionarilor publici din anexa nr. 6 din Codul administrative. 
3. Calitatea de evaluator este exercitată de către membrii comisiei pentru evaluarea secretarilor generali ai unității administrative-teritoriale. 
4. Comisia se constituie prin dispoziția primarului pe baza propunerilor/nominalizării consiliului local. În acest sens am inițiat un proiect de hotărâre prin care propun nominalizarea reprezentanților Consiliului Local al comunei Liebling în comisia pentru evaluarea secretarului general al comunei Liebling, proiect pe care-l supun aprobării consiliului local.
Având în vedere prevederile art.485 alin.5 și Anexa 6 - METODOLOGIA pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020, din O.U.G nr. 57/2019 privind Codul Administrativ, cu modificările și completările ulterioare; 
   	Ținând cont de faptul că evaluarea performanţelor profesionale individuale ale secretarilor generali ai unităților administrativ teritoriale se realizează în perioada 1 ianuarie - 31 martie, pentru activitatea desfășurată în anul anterior, de către o comisie constituită prin dispoziție a primarului.   Potrivit art.485 -  din Codul administrativ ,, (1) Evaluarea performanţelor profesionale individuale ale funcţionarilor publici se face anual. (5) Evaluarea performanţelor profesionale individuale ale secretarului general al unităţii administrativ-teritoriale/subdiviziunii administrativ-teritoriale se realizează de către o comisie de evaluare formată din primar, respectiv preşedintele consiliului judeţean şi 2 consilieri locali, respectiv judeţeni, desemnaţi în acest scop, cu majoritate simplă, prin hotărâre a consiliului local sau judeţean, după caz”. 




Având în vedere cele expuse, în temeiul art. 136 alin. 1 din Ordonanța de Urgență nr.57/2019 privind Codul administrativ, potrivit căruia proiectele de hotărâri pot fi inițiate de primar, de consilierii locali sau de cetăţeni, în condiţiile legii, am iniţiat prezentul proiect de hotărâre.    
În acest sens am inițiat un proiect de hotărâre prin care propun nominalizarea reprezentanților Consiliului Local al comunei Liebling, în comisia pentru evaluarea secretarului general al comunei Liebling, proiect pe care-l supun aprobării consiliului local. 
                                                                                 
                                                           PRIMAR
Ioan-Gheorghe MUNTEANU

